Diari Oficial de la Generalitat Valenciana


Sumari del DOGV 8620, del 26-08-2019 (2019/7895)

Informació pública de la modificació del traçat de la línia elèctrica al terme municipal de Vila-real respecte a la sol·licitud inicial d'autorització i declaració en concret d'utilitat pública amb impacte ambiental. Expedient ATLINE/2016/13/12
----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8620

Data del DOGV
:   26-08-2019

Secció del DOGV
:   V. ANUNCIS - C) ALTRES ASSUMPTES

Número del document
:   2019/7895


Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Anunci

Informació pública de la modificació del traçat de la línia elèctrica al terme municipal de Vila-real respecte a la sol·licitud inicial d'autorització i declaració en concret d'utilitat pública amb impacte ambiental. Expedient ATLINE/2016/13/12 [2019/7895]  
Als efectes de l'article 9 del Decret 88/2005, de 29 d'abril, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat Valenciana, i de l'article 144 del Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, de l'article 36 de la Llei 21/2013, de 9 de desembre, d'avaluació ambiental, dels articles 20 i 31 del Decret 162/1990, de 15 d'octubre, pel qual s'aprova el Reglament per a l'execució de la Llei 2/1989, de 3 de març, d'impacte ambiental, i de l'annex II de la Llei 5/2014, de 25 de juliol, de la Generalitat, d'ordenació del territori, urbanisme i paisatge, es va sotmetre a informació pública la sol·licitud d'autorització administrativa i declaració en concret d'utilitat pública amb impacte ambiental, en el Boletín Oficial del Estado el 23 d'abril de 2016, en el Diari Oficial de la Generalitat Valenciana el 4 de maig de 2016, en el tauler d'anuncis de l'Ajuntament de Betxí l'11 de maig de 2016, en el periòdic Mediterráneo el 17 de juny de 2016 i en el tauler d'anuncis de l'Ajuntament de Vila-real l'11 d'agost de 2016.  
  
Amb motiu de complir els condicionats de Xarxa Elèctrica d'Espanya, respecte de la distància mínima vertical reglamentària per a l'encreuament de la línia projectada, amb la línia a 400 kV l'Eliana-la Plana1, s'aporta en data 19 de febrer de 2019 un annex al projecte amb modificació del traçat inicial.  
La mencionada modificació no produeix noves afeccions, però sí diferents afectacions en algunes finques del terme municipal de Vila-real, per tant se sotmet a informació pública, únicament i exclusivament, la relació de béns i drets afectats amb diferents afeccions per la citada modificació de la instal·lació elèctrica que s'indica:  
Peticionari: Iberdrola Distribución Eléctrica, SAU.  
Emplaçament de la instal·lació: partides de Pinella i del Pla Redó a Vila-real i del Corralet a Betxí - (Castelló).  
La modificació serà exposada per a informació pública en la següent adreça electrònica: http://www.indi.gva.es/web/energia/inicio, en castellà i http://www.indi.gva.es/va/web/energia/inicio, en valencià, en l'apartat «Informació pública», disponibles l'endemà de la publicació.  
  
Documents sotmesos a informació pública  
- Projecte/avantprojecte. Denominació: annex línia aèria trifàsica a 20 kV de doble circuit LA-180 de ST Betxí fins a suport 910303-L Bovalar i L-Pilaret, en el terme municipal de Vila-real (Castelló).  
- Relació dels béns i drets afectats de les finques que pateixen diferents afeccions després de la modificació del traçat.  
Cosa que es fa pública per a coneixement general i perquè totes aquelles persones físiques o jurídiques que es consideren afectades en els seus drets puguen examinar la documentació relacionada, en l'adreça electrònica indicada o presencialment en el Servei Territorial d'Indústria i Energia, situat al c/ Cavallers, 8, de Castelló de la Plana, així com dirigir al mencionat servei territorial les al·legacions que es consideren oportunes en el termini de trenta dies comptats a partir del següent al de la publicació d'aquest anunci, que es podran presentar via telemàtica a través de la seu electrònica de la Generalitat, accedint al següent enllaç: http://www.gva.es/va/inicio/procedimientos'id\_proc=18714&version=amp, o en cas de persones físiques, presentació per duplicat, per qualsevol dels mitjans indicats en l'article 16 de la Llei 39/2015, d'1 d'octubre, del procediment administratiu comú de les administracions públiques.  
Després d'haver transcorregut aquest termini sense haver-hi fet al·legacions, es considerarà que és conforme, i es decaurà en el dret al tràmit corresponent. Això, sense perjudici de la interposició dels recursos que calga contra la resolució definitiva del procediment, en els terminis establits legalment i reglamentàriament.  
  
Castelló de la Plana, 13 de maig de 2019.- El cap del Servei Territorial d'Indústria i Energia: Gerardo Nebot García.